Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 962/13/8811	Trebišov, 5.2.2014
EEČ : 2-69-71-2014

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	V úmysle nesplácať úver, uzatvoril v XXXXX okr. Trebišov zmluvu o úvere              č. 901001020 s mandatárom spoločnosti Pohotovosť, s. r. o., Pribinova 25, 811 09  XXXXX, IČO: 35807598, prevzal finančnú hotovosť vo výške 600,- €, ktorú sa zaviazal vrátiť spolu s príslušným poplatkom vo výške 576,- €, t. j. celkovo vrátiť 1.176,- €, v pravidelných 18 mesačných splátkach v zmysle splátkového kalendára po 98,- €, počnúc dňom 18.02.2013, kde do dnešného dňa nepoukázal na adresu spoločnosti Pohotovosť žiadnu splátku a takto ku dnešnému dňu dlhuje spoločnosti Pohotovosť, s. r. o., Pribinova 25, 811 09  XXXXX, IČO: 35807598 sumu v celkovej výške 1.176,- €. 

lebo je trestné stíhanie neprípustné, nakoľko obvinený zomrel

Odôvodnenie:
Uznesením policajného orgánu OO PZ XXXXX sp. zn. ČVS:ORP-1326/KC-TV-2013 zo dňa 13.12.2013 bolo začaté trestné stíhanie a zároveň vznesené obvinenie XXXXX za prečin podvodu podľa § 221 ods. 1  Tr. zákona na skutkovom základe popísanom vo výrokovej časti uznesenia.

Zo spisového materiálu, najmä z úmrtného listu a listu o prehliadke mŕtveho zisťujem, že obvinený dňa 08.01.2014 v čase o 16.35 h zomrel. Obvineného XXXXX našli v rodinnom dome č. 223/84 na ulici Hlavnej v obci XXXXX mŕtveho. 

Podľa § 215 ods. 1 písm. d  Tr. poriadku prokurátorka zastaví trestné stíhanie, ak je trestné stíhanie neprípustné podľa § 9  Tr. poriadku. 

Podľa § 9 ods. 1 písm. d  Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel, alebo bol vyhlásený za mŕtveho. 

Nakoľko obvinený XXXXX zomrel, bolo potrebné jeho trestné stíhanie zastaviť podľa § 215 ods. 1 písm. d  Tr. poriadku s poukazom na § 9 ods. 1 písm.     d  Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Pačutová
prokurátorka